O ştire despre plecarea reporterului Ovidiu Oanţă de la Pro TV la Observatorul Antenei 1 a fâcut vâlvă zilele trecute. Reporterul urma să mai lucreze la Pro TV până la sfârşitul lunii mai, confirmau reprezentantii postului. Numai că – ce să vezi – surpriză!
Oanţă s-a răzgândit – va lucra în continuare ca reporter la Ştirile Pro TV, după ce anunţase că pleacă din iunie.
Reporterul a anunţat revenirea asupra deciziei sale pe Facebook:
„Gând cu gând se nasc decizii! Cam aşa e în viaţă! Chibzuinţa e însă cea care primează, iar decizia de a continua în unica familie care contează este singura firească. Ovidiu Oanţă, ProTv!”
Ovidiu Oanţă lucrează la Pro TV din anul 1998.